[{"text_idx": "#000000", "text": "Zientoetxe Errepidea, s/n 48993. Getxo"}, {"text_idx": "#000004", "text": "Azkorriko ikasleek hirugarren postua lortu dute \u201cZientziaren aldeko erronka\u201d lehiaketan"}, {"text_idx": "#000005", "text": "Bizkaiko bederatzi talde finalistetatik hiru Azkorrikoak dira."}, {"text_idx": "#000006", "text": "Gazteen artean bokazio zientifiko-teknologikoak sustatzeko asmoz, SENER FUNDAZIOAK \u201cZientziaren aldeko erronka\u201d izeneko lehiaketa antolatu du."}, {"text_idx": "#000007", "text": "Proiektu honen bidez, ingeniaritza- eta teknologia-arloa hurbiltzen zaie gazte eta nerabeei beren ikastetxeetan. SENER-eko profesionalek egunero dituzten erronken antzekoak konponduz antolatzen da, eta ingeniaritzak, zientziak eta teknologiak pertsonen bizitza nola hobetu dezaketen erakusten du."}, {"text_idx": "#000008", "text": "\u201cZientziaren aldeko erronka\u201d-ri esker, urtero 800 gaztek baino gehiagok hurbiletik ezagutzen dute ingeniaritza-arloa eta haien lana etorkizunenan zein izan daitekeen, karrera tekniko bat ikastea erabakiz gero."}, {"text_idx": "#000009", "text": "Ikasleek SENER-rek proposatzen dituen erronketako bat konpondu ahal izateko proiektu bat aurkeztu behar dute. Bizkaiko ikastetxeen artean aurkeztutako proiektu guztietatik 9 talde baino ez dira joan finalera eta aurten horietako 3 Azkorrikoak izan dira, zehatz-mehatz DBHko 4. mailakoak."}, {"text_idx": "#000010", "text": "Proiektu finalistek honako erronka hauek izan dituzte:"}, {"text_idx": "#000011", "text": "* Nola harrapatu eta desorbitatu Espazio-zabor aleak."}, {"text_idx": "#000012", "text": "* Nola egin Ilargiaren azalean gaua iraun dezakeen rover bat."}, {"text_idx": "#000013", "text": "* Nola optimizatu mugikortasunari lotuta hiri batean sortzen diren datuen kudeaketa."}, {"text_idx": "#000014", "text": "Finala, lanak defendatuz, martxoaren 16an burutu zen, eta Naia Go\u0301mez, Sara Uriarte, Aitana Marroqui\u0301n eta Aitor Alonso ikasleek osatutako taldeak hirugarren postua lortu zuen, Ilargi-rover baterako berogailu-sistema bat asmatu zutelako. Sistema hori egunez eguzki-energia hartzean, biltegiratzean eta gauez pixkanaka askatzean datza, gure sateliteak dituen tenperatura baxu-baxuak arintzeko."}, {"text_idx": "#000017", "text": "Zorionak parte-hartzaile guztiei eta mila esker Roci\u0301o eta Rube\u0301n irakasleei beren partaidetza kementsuagatik, zuzendaritza eta bultzadagatik."}, {"text_idx": "#000021", "text": "Ikastetxean familiek 600 kg baino gehiago eman dituzte."}, {"text_idx": "#000022", "text": "Eguzki plakak jarri dira Azkorrin"}, {"text_idx": "#000023", "text": "Guztira 134 panel, 60,03 kWp-ko potentzia ematen dutenak, bigarren hezkuntzako eta batxilergoko 4. pabiloiko goiko terrazetan jarrita."}]